..............(sz.) napirend

**E L Ő T E R J E S Z T É S**

**a Képviselő-testület 2023. március 30-i rendes ülésére**

**Tárgy:** Javaslat a II. kerület közigazgatási területén a járművel várakozás rendjének kialakításáról, és az üzemképtelen járművek tárolásának szabályozásáról szóló 14/2010. (VI. 24.) önkormányzati rendelet módosítására

**Készítette:** …..................................................

 Kalocsai Tímea

 Városüzemeltetési igazgató s.k.

**Egyeztetve** …..................................................

 dr. Varga Előd Bendegúz

 alpolgármester

**Látta:** .......................................................

 dr. Szalai Tibor

 jegyző

 …………………………………….

 dr. Silye Tamás

 jegyzői igazgató

A napirend tárgyalása zárt ülést nem igényel.

**Tisztelt Képviselő-testület!**

A Képviselő-testület 339/2022.(X.13.) képviselő-testületi határozatában úgy döntött, hogy kezdeményezi a 30/2010. (VI. 04.) Főv. Kgy. rendelet módosítását, ennek megfelelően a korábbi várakozási övezet északnyugati irányban történő kiterjesztésével lakosságvédelmi intézkedésként 2023. január 1. napjával bevezetésre került a harmadik parkolási zóna. Nem lehet azonban figyelmen kívül hagyni, hogy az új zóna hatásterületén és a korábbi második zóna „C” díjfizetési övezetében olyan államigazgatási intézmények is találhatóak, melyek esetében megfelelő korlátok között, - a lakosság érdekeit nem sértő, szigorúan szabályozott kereteken belül - szükséges a gépjárművek közterületi parkolását rendezni.

A közúti közlekedésről szóló 1988. évi I. törvény 48. § (5) bekezdés e) pontjának felhatalmazása alapján a kedvezményes várakozásra jogosultak körének bővítésére a kerületi képviselő-testület jogosult.

A második és harmadik zónában található „C” díjfizetési övezetben a parkolási nehézségek megoldása érdekében új - az államigazgatási intézmények részére létrehozott - kedvezményes várakozási hozzájárulás kerül bevezetésre.

Továbbá ugyanezen hatásterületen, - a lakosság érdekeit figyelembe véve - szükségessé vált a gyermekszállítási kedvezménnyel érintett intézmények körének bővítése is.

A fentiek okán szükséges a Budapest Főváros II. Kerületi Önkormányzat Képviselő-testületének, a II. kerület közigazgatási területén a járművel várakozás rendjének kialakításáról, és az üzemképtelen járművek tárolásának szabályozásáról szóló 14/2010. (VI. 24.) - a továbbiakban: **Rendelet** - önkormányzati rendelet 3/A. § (1) bekezdésének, valamint a 2. mellékletének módosítása, illetve újként a 4/A. § beiktatása.

Jelen előterjesztésben javaslatot teszünk a **Rendelet** módosítására, kiegészítésére az alábbi tartalommal:

„Rendelet 3/A. § (1) bekezdés:

(1) A gyermekszállítási várakozási hozzájárulás kérelemre a várakozási övezet területén elhelyezkedő állami, önkormányzati, vagy központi költségvetési forrásból fenntartott bölcsődébe, óvodába járó kiskorú gyermek szülője, vagy más törvényes képviselője részére adható, az általa megjelölt egy darab személygépkocsira.”

„*2.Melléklet kiegészítése:*

|  |  |  |
| --- | --- | --- |
| *Akadémiai Óvoda és Bölcsőde(1022 Budapest, Barsi u. 3.)* | *Barsi utca* | *1 – 7.2 – 12.* |
| *Pikler Emmi Bölcsőde* *(1022 Budapest Lóczy Lajos utca 3.)* | *Lóczy Lajos utcaHankóczy Lajos utca* | *1-9.33 – 37.* |

„Rendelet 4/A. §:

(1) Államigazgatási várakozási hozzájárulás kérelemre a „C” díjtételű várakozási övezet területén székhellyel, telephellyel vagy fiókteleppel rendelkező államigazgatási intézmény által megjelölt - legfeljebb 70 darab - személygépkocsira adható. A hozzájárulás kiadásának indokoltságát az engedélyező minden esetben megvizsgálhatja.

(2) Az államigazgatási várakozási hozzájárulás kiadásának feltételei:

a) a kérelem beadásának időpontjában - a parkolás-üzemeltető nyilvántartása szerint - a kérelmezett gépjárműre nincs 30 napnál régebbi jogosulatlan parkolási esemény miatt kiszabott és nem vitatott várakozási díjkülönbözet és pótdíj tartozás,

b) az államigazgatási szerv vezetőjének írásos javaslata.

(3) Az államigazgatási várakozási hozzájárulás az adott zónában lévő kerületi önkormányzati tulajdonú közúti várakozóhelyeken időtartam korlátozás nélküli várakozásra jogosít.

A Képviselő-testület Magyarország Alaptörvénye 32. cikk (1) bekezdés a) pontjában, és a közúti közlekedésről szóló 1988. évi I. törvény 48. § (5) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény (a továbbiakban: **Mötv**) 42. § 1. pontjában foglalt hatáskörében, valamint az **Mötv.** 23. § (5) bekezdés 3. pontjában foglalt, mint ellátandó helyi önkormányzati feladat tekintetében jogosult a rendeletmódosítás tárgyában dönteni.

Fentiekre tekintettel kérem a Képviselő-testületet, hogy az előterjesztést megtárgyalni és az alábbi rendelet módosítási javaslatot elfogadni szíveskedjen.

*A rendelet elfogadásához minősített többségű szavazati arány szükséges.*

**Budapest, 2023. március 22.**

**Örsi Gergely**

 polgármester

**Budapest Főváros II. Kerületi Önkormányzat** **Képviselő - testületének …./2023. (……) önkormányzati rendelete**

**a II. kerület közigazgatási területén a járművel várakozás rendjének kialakításáról, és az üzemképtelen járművek tárolásának szabályozásáról szóló 14/2010.(VI.24.) önkormányzati rendeletének módosításáról**

|  |  |
| --- | --- |
| **Jelenlegi szövegezés** | **Javasolt módosítás** |
| Rendelet 3/A. § (1) bekezdés:*(1) A gyermekszállítási várakozási hozzájárulás kérelemre a várakozási övezet területén elhelyezkedő önkormányzati fenntartású bölcsődébe, óvodába járó kiskorú gyermek szülője, vagy más törvényes képviselője részére adható, az általa megjelölt egy darab személygépkocsira.* | Budapest Főváros II. Kerületi Önkormányzat Képviselő-testülete a közúti közlekedésről szóló 1988. évi I. törvény 48. § (5) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 23. § (5) bekezdés 3. pontjában meghatározott feladatkörében eljárva a következőket rendeliel:**1. §**A II. kerület közigazgatási területén a járművel várakozás rendjének kialakításáról, és az üzemképtelen járművek tárolásának szabályozásáról szóló 14/2010. (VI. 24.) önkormányzati rendelet 3/A. § (1) bekezdése helyébe a következő rendelkezés lép:*„(1) A gyermekszállítási várakozási hozzájárulás kérelemre a várakozási övezet területén elhelyezkedő állami, önkormányzati, vagy központi költségvetési forrásból fenntartott bölcsődébe, óvodába járó kiskorú gyermek szülője, vagy más törvényes képviselője részére adható, az általa megjelölt egy darab személygépkocsira.”***2. §**A II. kerület közigazgatási területén a járművel várakozás rendjének kialakításáról, és az üzemképtelen járművek tárolásának szabályozásáról szóló 14/2010. (VI. 24.) önkormányzati rendelet a következő 4/A. §-sal egészül ki:*„****4/A. §****(1) Államigazgatási várakozási hozzájárulás kérelemre a „C” díjtételű várakozási övezet területén székhellyel, telephellyel vagy fiókteleppel rendelkező államigazgatási intézmény által megjelölt - legfeljebb 70 darab - személygépkocsira adható. A hozzájárulás kiadásának indokoltságát az engedélyező minden esetben megvizsgálhatja.**(2) Az államigazgatási várakozási hozzájárulás kiadásának feltételei:**a) a kérelem beadásának időpontjában - a parkolás-üzemeltető nyilvántartása szerint - a kérelmezett gépjárműre nincs 30 napnál régebbi jogosulatlan parkolási esemény miatt kiszabott és nem vitatott várakozási díjkülönbözet és pótdíj tartozás,**b) az államigazgatási szerv vezetőjének írásos javaslata.**(3) Az államigazgatási várakozási hozzájárulás az adott zónában lévő kerületi önkormányzati tulajdonú közúti várakozóhelyeken időtartam korlátozás nélküli várakozásra jogosít.***3. §**A II. kerület közigazgatási területén a járművel várakozás rendjének kialakításáról, és az üzemképtelen járművek tárolásának szabályozásáról szóló 14/2010. (VI. 24.) önkormányzati rendelet 2. melléklete helyébe az 1. melléklet lép.**4. §**Ez a rendelet a kihirdetését követő napon lép hatályba, és a kihirdetését követő második napon hatályát veszti. |

**Budapest Főváros II. Kerületi Önkormányzat Képviselő-testületének /2023. ( . .) önkormányzati rendelete**

**a II. kerület közigazgatási területén a járművel várakozás rendjének kialakításáról, és az üzemképtelen járművek tárolásának szabályozásáról szóló 14/2010. (VI. 24.) önkormányzati rendelet módosításáról**

Budapest Főváros II. Kerületi Önkormányzat Képviselő-testülete a közúti közlekedésről szóló 1988. évi I. törvény 48. § (5) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 23. § (5) bekezdés 3. pontjában meghatározott feladatkörében eljárva a következőket rendeli el:

**1. §**

A II. kerület közigazgatási területén a járművel várakozás rendjének kialakításáról, és az üzemképtelen járművek tárolásának szabályozásáról szóló 14/2010. (VI. 24.) önkormányzati rendelet 3/A. § (1) bekezdése helyébe a következő rendelkezés lép:

„(1) A gyermekszállítási várakozási hozzájárulás kérelemre a várakozási övezet területén elhelyezkedő állami, önkormányzati, vagy központi költségvetési forrásból fenntartott bölcsődébe, óvodába járó kiskorú gyermek szülője, vagy más törvényes képviselője részére adható, az általa megjelölt egy darab személygépkocsira.”

**2. §**

A II. kerület közigazgatási területén a járművel várakozás rendjének kialakításáról, és az üzemképtelen járművek tárolásának szabályozásáról szóló 14/2010. (VI. 24.) önkormányzati rendelet a következő 4/A. §-sal egészül ki:

**„4/A. §**

(1) Államigazgatási várakozási hozzájárulás kérelemre a „C” díjtételű várakozási övezet területén székhellyel, telephellyel vagy fiókteleppel rendelkező államigazgatási intézmény által megjelölt - legfeljebb 70 darab - személygépkocsira adható. A hozzájárulás kiadásának indokoltságát az engedélyező minden esetben megvizsgálhatja.

(2) Az államigazgatási várakozási hozzájárulás kiadásának feltételei:

*a)* a kérelem beadásának időpontjában - a parkolás-üzemeltető nyilvántartása szerint - a kérelmezett gépjárműre nincs 30 napnál régebbi jogosulatlan parkolási esemény miatt kiszabott és nem vitatott várakozási díjkülönbözet és pótdíj tartozás,

*b)* az államigazgatási szerv vezetőjének írásos javaslata.

(3) Az államigazgatási várakozási hozzájárulás az adott zónában lévő kerületi önkormányzati tulajdonú közúti várakozóhelyeken időtartam korlátozás nélküli várakozásra jogosít.

**3. §**

A II. kerület közigazgatási területén a járművel várakozás rendjének kialakításáról, és az üzemképtelen járművek tárolásának szabályozásáról szóló 14/2010. (VI. 24.) önkormányzati rendelet 2. melléklete helyébe az 1. melléklet lép.

**4. §**

Ez a rendelet a kihirdetését követő napon lép hatályba, és a kihirdetését követő második napon hatályát veszti.

|  |  |
| --- | --- |
| **Örsi Gergely****polgármester** | **dr. Szalai Tibor****jegyző** |

*1. melléklet a /2023. ( . .) önkormányzati rendelethez*

„*2. melléklet*

**Budapest II. kerület várakozási övezetében gyermekszállítási várakozási hozzájárulással igénybe vehető közterületek**

|  |  |  |
| --- | --- | --- |
| Bolyai Utcai Óvoda (1023 Budapest, Bolyai utca 15.) | Bolyai utca | 22-24. 18-20. |
| Százszorszép Óvoda (1024 Budapest, Fillér utca 29.) | Nyúl utca Nyúl utca Garas utca | 9-17. 14-24. 11-11. |
| Százszorszép Óvoda (1026 Budapest, Érmelléki utca 12.) | Érmelléki utca Érmelléki utca | 6-14. 5-11. |
| Kitaibel Pál Utcai Óvoda (1024 Budapest, Kitaibel Pál utca 10.) | Kitaibel Pál utca Kitaibel Pál utca | 9-15. 8-14. |
| Szemlőhegy Utcai Óvoda (1024 Budapest, Szemlőhegy utca 27/b.) | Szemlőhegy utca | 25/B-29. |
| Pasaréti Bölcsőde (1026 Budapest, Pasaréti út 41.) | Nagyajtai utca Nagyajtai utca | 10-12. 7-9. |
| Varsányi Bölcsőde (1027 Budapest, Varsányi Irén utca 32.) | Varsányi Irén utca Varsányi Irén utca | 9-21. 20-34. |
| Törökméz Bölcsőde (1022 Budapest, Törökvész út 22-24.) | Törökvész út | 7/A-15/C. 14/A-18/B. |
| Törökvész Úti Kézműves Óvoda (1022 Budapest, Törökvész út 18.) | Törökvész út | 7/A-15/C. 14/A-18/B. |
| Akadémiai Óvoda és Bölcsőde (1022 Budapest, Barsi utca 3.) | Barsi utca | 1-7. 2-12. |
| Pikler Emmi Bölcsőde (1022 Budapest, Lóczy Lajos utca 3.) | Lóczy Lajos utca Hankóczy Lajos utca | 1-9. 33-37. |

”

Általános indokolás

A korábbi várakozási övezet északnyugati irányban történő kiterjesztésével lakosságvédelmi intézkedésként 2023. január 1. napjával bevezetésre került a harmadik parkolási zóna. Nem lehet azonban figyelmen kívül hagyni, hogy az új zóna hatásterületén és a korábbi második zóna „C” díjfizetési övezetében olyan államigazgatási intézmények is találhatóak, melyek esetében megfelelő korlátok között, - a lakosság érdekeit nem sértő, szigorúan szabályozott kereteken belül - szükséges a gépjárművek közterületi parkolását rendezni.
A közúti közlekedésről szóló 1988. évi I. törvény 48. § (5) bekezdés e) pontjának felhatalmazása alapján a kedvezményes várakozásra jogosultak körének bővítésére a kerületi képviselő-testület a jogosult.

A második és harmadik zónában található „C” díjfizetési övezetben a parkolási nehézségek megoldása érdekében új - az államigazgatási intézmények részére létrehozott - kedvezményes várakozási hozzájárulás kerül bevezetésre.
Továbbá, ugyanezen a hatásterületen, - a lakosság érdekeit figyelembe véve - szükségessé vált a gyermekszállítási kedvezménnyel érintett intézmények körének a bővítése.

Részletes indokolás

**Az 1. §-hoz**

Szükségessé vált a gyermekszállítási kedvezménnyel érintett intézmények körének a bővítése.

**A 2. §-hoz**

Az új zóna hatásterületén és a korábbi második zóna „C” díjfizetési övezetében olyan államigazgatási intézmények is találhatóak, melyek esetében megfelelő korlátok között, - a lakosság érdekeit nem sértő, szigorúan szabályozott kereteken belül - szükséges a gépjárművek közterületi parkolását rendezni.

**A 3. §-hoz**

A 2. Mellékletet egészíti ki új intézményekkel.

**A 4. §-hoz**

Hatályba léptető és hatályon kívül helyező rendelkezéseket tartalmaz.